पूजा ठाकुर ने कबड्डी में भारत को बनाया विश्व का सिरमौर
सोलन | अंतरराष्ट्रीयकबड्डी खिलाड़ी हिमाचल प्रदेश के सर्वोच्च खेल पुरस्कार परशुराम अवाॅर्डी पूजा ठाकुर ने कहा कि आज महिलाएं हर क्षेत्र में अपनी योग्यता का लोहा मनवा रही हैं। ऐसे में जरूरत है कि हम महिलाओं को उच्च शिक्षा दें और उन्हें आगे बढ़ने के अवसर प्रदान करें। उच्च शिक्षा से ही महिलाएं आत्मनिर्भर बन सकती हैं। पूजा ठाकुर आजकल सोलन में आबकारी एवं कराधान विभाग में निरीक्षक (ईटीआई) के पद पर सेवाएं दे रही है। पूजा ने कहा कि समय में आए बदलाव के साथ महिलाओं की भूमिका भी बदली है। आज के दौर में महिलाएं केवल घर तक ही सीमित नहीं है। वह पुरुषों को साथ कंधे से कंधा मिलाकर आगे बढ़ रही हैं। पूजा ठाकुर का जन्म बिलासपुर जिला के जुखाला के पास सेवला गांव में सतपाल ठाकुर के घर हुआ। पूजा ने चार इंटरनेशनल प्रतियोगिता में भारतीय टीम में शामिल रहीं, जिसमें भारत ने गोल्ड जीता। इसके अलावा पूजा ने 25 नेशनल प्रतियोगिताओं में हिस्सा लिया, जिसमें से 21 नेशनल प्रतियोगिताओं ने उनकी टीम ने पहला, दूसरा या तीसरा स्थान प्राप्त किया। पूजा ठाकुर ने सितंबर 2008 में एशियन चैंपियनशिप में गोल्ड और सितंबर 2009 में जूनियर एशियन चैंपियनशिप में पहला स्थान प्राप्त किया। इस टीम की कैप्टन पूजा ठाकुर थी।
awa_Deva hin_Deva